CELEX: 32020R1667
Language: lt
Date: 2020-11-10 00:00:00
Title: Komisijos įgyvendinimo reglamentas (ES) 2020/1667 2020 m. lapkričio 10 d. kuriuo dėl laikinų priemonių, susijusių su ekologiškų produktų gamybos kontrole, taikymo laikotarpio iš dalies keičiamas Įgyvendinimo reglamentas (ES) 2020/977 (Tekstas svarbus EEE)

2020 11 11   
               
               
                  LT
               
               
                  Europos Sąjungos oficialusis leidinys
               
               
                  L 377/5
               
            
         KOMISIJOS ĮGYVENDINIMO REGLAMENTAS (ES) 2020/1667
         2020 m. lapkričio 10 d.
         kuriuo dėl laikinų priemonių, susijusių su ekologiškų produktų gamybos kontrole, taikymo laikotarpio iš dalies keičiamas Įgyvendinimo reglamentas (ES) 2020/977
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 28 straipsnio 6 dalį, 30 straipsnio 2 dalies trečią pastraipą ir 38 straipsnio c, d ir e punktus,
         kadangi:
         
                     (1)
                  
                  
                     COVID-19 pandemija ir valstybėse narėse bei trečiosiose šalyse nacionalinėmis priemonėmis nustatyti dideli judėjimo apribojimai yra išskirtinis ir precedento neturintis iššūkis valstybėms narėms ir ūkio subjektams, vykdantiems Reglamente (EB) Nr. 834/2007 ir Komisijos reglamentuose (EB) Nr. 889/2008 (2) ir (EB) Nr. 1235/2008 (3) nustatytą kontrolę;
                  
               
                     (2)
                  
                  
                     siekiant atsižvelgti į konkrečias aplinkybes, susidariusias dėl besitęsiančios krizės, susijusios su COVID-19 pandemija, Komisijos įgyvendinimo reglamentu (ES) 2020/977 (4) valstybėms narėms leidžiama taikyti laikinas priemones, kuriomis nukrypstama nuo reglamentų (EB) Nr. 889/2008 ir (EB) Nr. 1235/2008 nuostatų dėl ekologiškų produktų gamybos kontrolės sistemos ir tam tikrų Prekybos kontrolės ir ekspertizių sistemoje (TRACES) numatytų procedūrų;
                  
               
                     (3)
                  
                  
                     valstybės narės pranešė Komisijai, kad, atsižvelgiant į krizę, susijusią su COVID-19 pandemija, tam tikri rimti jų ekologinės gamybos sektoriaus kontrolės sistemų veikimo sutrikimai tęsis ir po 2020 m. rugsėjo 30 d. Siekiant spręsti su tais sutrikimais susijusią padėtį, Įgyvendinimo reglamento (ES) 2020/977 taikymo laikotarpis turėtų būti pratęstas;
                  
               
                     (4)
                  
                  
                     vykdant oficialią kontrolę ir kitą oficialią veiklą, patenkančią į Europos Parlamento ir Tarybos reglamento (ES) 2017/625 (5) taikymo sritį, Komisijos įgyvendinimo reglamentu (ES) 2020/466 (6) valstybėms narėms leidžiama iki 2021 m. vasario 1 d. taikyti laikinąsias rizikos žmonių, gyvūnų ir augalų sveikatai bei gyvūnų gerovei išvengimo priemones susiklosčius specifinėms su COVID-19 susijusioms aplinkybėms. Todėl Įgyvendinimo reglamente (ES) 2020/977 nustatytos nukrypti leidžiančios nuostatos taip pat turėtų būti toliau taikomos iki tos datos. Tačiau minimalios procentinės dalys, susijusios su bandinių skaičiumi, papildomais atsitiktiniais patikrinimais ir patikrinimais bei tikrinimais vietoje, apie kuriuos iš anksto nepranešama, kaip nustatyta Įgyvendinimo reglamento (ES) 2020/977 1 straipsnio 3, 5 ir 6 dalyse, apskaičiuojamos kasmet. Todėl tų nukrypti leidžiančių nuostatų taikymo pabaigos data neturėtų būti keičiama;
                  
               
                     (5)
                  
                  
                     todėl Įgyvendinimo reglamentas (ES) 2020/977 turėtų būti atitinkamai iš dalies pakeistas;
                  
               
                     (6)
                  
                  
                     reikia netrikdyti Įgyvendinimo reglamento (ES) 2020/977, kurio taikymas pratęsiamas šiuo reglamentu, nuostatų taikymo. Todėl tikslinga nustatyti šio reglamento taikymą atgaline data – nuo 2020 m. spalio 1 d.;
                  
               
                     (7)
                  
                  
                     šiame reglamente nustatytos priemonės atitinka Ekologinės gamybos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2020/977 iš dalies keičiamas taip:
            
                        1)
                     
                     
                        1 straipsnio 7 dalyje data „2020 m. rugsėjo 30 d.“ pakeičiama data „2021 m. vasario 1 d.“;
                     
                  
                        2)
                     
                     
                        3 straipsnis iš dalies keičiamas taip:
                        
                                    a)
                                 
                                 
                                    antroje ir penktoje pastraipose data „2020 m. rugsėjo 30 d.“ pakeičiama data „2021 m. vasario 1 d.“;
                                 
                              
                                    b)
                                 
                                 
                                    trečioje pastraipoje data „2020 m. gruodžio 31 d.“ pakeičiama data „2021 m. vasario 1 d.“
                                 
                              
                  
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2020 m. spalio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 189, 2007 7 20, p. 1.
         
            (2)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).
         
            (3)  2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).
         
            (4)  2020 m. liepos 7 d. Komisijos įgyvendinimo reglamentas (ES) 2020/977, kuriuo dėl COVID-19 pandemijos nukrypstama nuo reglamentų (EB) Nr. 889/2008 ir (EB) Nr. 1235/2008 nuostatų dėl ekologiškų produktų gamybos kontrolės (OL L 217, 2020 7 8, p. 1).
         
            (5)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).
         
            (6)  2020 m. kovo 30 d. Komisijos įgyvendinimo reglamentas (ES) 2020/466 dėl laikinųjų rizikos žmonių, gyvūnų ir augalų sveikatai bei gyvūnų gerovei išvengimo priemonių esant tam tikriems dideliems valstybių narių kontrolės sistemų sutrikimams dėl koronaviruso sukeltos ligos (COVID-19) (OL L 98, 2020 3 31, p. 30).